জিম করবেটের লেখায় নরখাদক বাঘের ঘটনা পড়েছেন অনেকেই। এবার ডুয়ার্সের জঙ্গল দাপিয়ে বেড়াচ্ছে এক নরখাদক চিতাবাঘ। সেই চিতাবাঘই খুবলে খেল এক মহিলা চা শ্রমিকের দেহ। সোমবারের এই ঘটনায় আতঙ্ক ছড়িয়েছে ডুয়ার্সের মাল ব্লকের বেতগাড়া চা বাগানে। 
সোমবার সন্ধ্যায় ঘটনাটি ঘটে ডুয়ার্সের মাল ব্লকের বেতগাড়া চা বাগানের ২২ নম্বর সেকশনে। মৃতা মহিলার নাম শুক্রামণি ওরাওঁ(৩৮)। স্বামীর নাম বিরসাই ওরাওঁ। মঙ্গলবার সকালে চা বাগানের শ্রমিকরা পাতা তোলার কাজে যাওয়ার সময়‌ে শুক্রামণির ক্ষতবিক্ষত এবং খুবলে খাওয়া দেহ দেখতে পান। তার পরে বনদফতরকে খবর দেওয়া হয়।

এই বিষয়ে অন্যান্য খবর

বাথরুমে বসে চিতা! বাড়ির লোক বাঁচলেন কীভাবে, দেখুন ভিডিও


মৃতার স্বামী বিরসাই ওরাওঁ জানান, তাঁরা বেতগুড়ি চা বাগানে কাজ করেন। সোমবারও গিয়েছিলেন দু’জন। কাজের পরে ফেরার সময়ে ক্লান্ত হয়ে পড়েন শুক্রামণি দেবী। 
দেখুন ভিডিও
 

মৃতার স্বামীর কথায়, ‘‘শুক্রামণি তখন আমাকে এগিয়ে যেতে বলে নিজে কিচ্ছুক্ষণ চা-বাগান সংলগ্ন জায়গায় বসেন।’’ সেই মতোই বিরাসাইও এগিয়ে যান। 
কিন্তু রাত ৮ টা পর্যন্ত স্ত্রী বাড়ি না আসায় খোঁজাখুজি শুরু হয়। রাত ১১টা পর্যন্ত তল্লাসি করেও পাননি। মঙ্গলবার সকালে মাল থানায় খবর দেবেন বলে ঠিক করেছিলেন। কিন্তু তার আগেই মঙ্গলবার সকালে বেতগুড়ি চা বাগানের শ্রমিকেরা কাজে গেলে বাগানের ঝোপে মহিলার খুবলে খাওয়া মৃতদেহ দেখতে পান।
মাল ওয়াইল্ড লাইফ স্কোয়াডের ফরেস্ট বিটের অফিসার কাজল সরকার জানান, মহিলার শরীর যেভাবে খুবলে নেওয়া হয়েছে তাতে মনে হচ্ছে, পূর্নবয়ষ্ক চিতাবাঘই এই অবস্থা করেছে।
মহিলার শরীরে হাত, পা, বুক, পেট সব জায়গায় খুবলে খেয়েছে চিতাবাঘ। সবথেকে আশ্বর্যের বিষয়, মহিলার শরীর খুবলে খাওয়ার পরে মাটি চাপা কেন দিল চিতাবাঘ, তা নিয়েই ধন্দে রয়েছে বন দফতর।
বেতগাড়া চা বাগানের ম্যানেজার জানান, কয়েক বছর আগে ২০০৭ সালে এই চা বাগানেই দু’টি শিশুকে খুবলে খেয়েছিল চিতাবাঘ। ফের দেখা দিয়েছে চিতাবাঘের উপদ্রব। ফলে আতঙ্কিত হয়ে পড়েছেন এলাকার মানুষ। বনদফতরকে ওই চিতাবাঘ ধরার জন্য আবেদন করেছেন চা বাগানের ম্যানেজার। 
চা বাগানের শ্রমিক নসিব ওরাওঁ জানান, ‘‘মহিলার ডানদিকের পা, পেট, বুক দু-ফাঁক হয়ে রয়েছে। এইভাবে কোনও চিতাবাঘ মানুষকে খুবলে খেয়েছে, ভাবতেই ভয় লাগছে। কেউ চা বাগানে কাজে যেতে চাইছেন না।’’